Készíts önarcképet! - Kihívás #112 - urban:eve
2014 13. hetének kihívása: Éljen a selfie!
A nők nagy része eltakarja az arcát, ha fotózzák, és utálja, ahogy fotókon kinéz. Néhány szándékos tükörbebámuláson kívül sokan kerülik a tükröződő felületeket, legyen szó kirakatról, vagy a nyilvános vécé kézmosójáról, ahol inkább fel se emelik a fejüket, amíg szappanoznak-öblítenek. Nincs ez így jól.
A selfie fantasztikus lehetőség arra, hogy megszokd a saját arcképedet, és úgy mutasd meg magad — elsősorban saját magadnak –, ahogy valójában kinézel. Nem kell megosztanod a képeket, de tessék magadról fotókat lőni (akár rendszeresen, napi kihívásként, több hétig). Használd ki, hogy van szembe-kamera is a mobilodban (és tükör a fürdőszobában), és ismerkedj meg azzal, aki visszabámul rád nap mint nap! Ez vagy te. Így nézel ki. Csillagpor & genetikai lottó, ükpapák és nagymamák tökéletes egyvelege. Nézd csak meg jól, mert nem lesz többet még egy pontosan ilyen tükörképe senkinek. Nem telik el idő, és elkezded megszeretni a látványt… :)
Önzőség? Beképzeltség? Ahogy én látom, önszeretetből pont hogy hiány van most a világban. Selfie-re fel!
Szorgalmi feladat #1 – Nézd meg ezt a videót, elgondolkodtató — az üzenet a lényeg.
Szorgalmi feladat #2 – Oszd meg a képedet a hozzászólások között. Odáig leszünk érted és agyondicsérünk. Becsszó. ♥
2015. október 22., csütörtök, 17:23
ennyi idő kellett nekem hogy ebbe belevágjak. tök jó, hogy már van kihívás lista és lehet benne mazsolázni! na szóval én most 1 hétig próbálkozom, nem érem be eggyel. tiszta pánik, de próbálok legalább 3-4 selfiet készíteni. az elsőt tegnap, hajnali kelés (vérvétel) és esti fogorvos után lőttem itthon már szundinyuszi fejjel, de nem akartam már első nap halogatni. selfieztem és túléltem. első lépés. instagram.com/p/9HDHT5GttQ/
2014. április 3., csütörtök, 17:25
Na, most miattad rákaptam a selfie-kre. :) Napszemüveg szezon!
instagram.com/p/mVKcImJLIM/
2014. április 3., csütörtök, 21:55
2014. április 6., vasárnap, 22:19
2014. április 3., csütörtök, 14:58
Lehet még játszani? :-)
“pózolj kíváncsi babával” rovat:
i102.photobucket.com/album…ce4626.jpg
2014. április 3., csütörtök, 15:30
Persze, a kihívások az idők végezetéig érvényesek, bármikor lehet csatlakozni! :) Szia baba! ♥
Aranyosak vagytok! ^^
2014. április 4., péntek, 7:49
köszönjük :) ♥
2014. április 7., hétfő, 18:15
Haha. Kész. Csatlakoztam a babával pózolósokhoz.
medana.wordpress.com/2014/…07/selfie/
2014. április 2., szerda, 18:54
Tetszik a kihívás, ígérem, majd csatlakozni fogok… :D
Viszont a téma már engem is foglalkoztatott, hogy hogyan legyen jobb az a kép ami készül…
medana.wordpress.com/2013/…fotogenia/
2014. március 31., hétfő, 14:41
Via, imádom az ötleteid! :) A videó is nagyon tetszett. Sajnos tényleg elfeledkezünk róla, milyen szépek vagyunk, hogy nők vagyunk. Mindenki egy különleges egyéniség :)
Íme az én selfie-m :) :P
2014. március 31., hétfő, 18:02
Nagyon jó a frufrud! :)
2014. április 3., csütörtök, 17:26
2014. március 29., szombat, 17:53
Csak összehoztam én is valamit annak örömére, hogy már 3 hete új hajam van :-)
wangniki.tumblr.com/post/…-hairstyle
2014. április 3., csütörtök, 17:27
2014. március 28., péntek, 19:41
Ezt a képet nagyon szeretem. Egyébként is szeretem, ha fotóznak, gyerekkorom óta. És minden tükörben, kirakatüvegben megnézem magam. Önimádat? A gyerekeim kétfélék. A fiam és a középső lányom beáll a tükörbe és elmondja magáról, hogy ő igazából, szuper, csinos, sármos, szép. A nagy beáll a tükörbe, és semmivel sem elégedett, szerinte mindene szörnyű. Azon drukkolok, a kicsi is inkább az elégedettek táborába tartozzon. Nekik könnyebb. :) www.facebook.com/photo…38;theater
2014. március 28., péntek, 19:45
Remélem, a nagynak ez átmeneti időszaka lesz. ♥ Neked csodálatos a tekinteted ezen a fotón!
2014. március 28., péntek, 19:20
Gyors-itthoni-fényképezős-nem-telefonos, de itt van :)
24.media.tumblr.com/0208b…o1_400.jpg
Ez a legbizarrabb bók lesz szerintem, amit kaptál, de tök szép az arcformád!
2014. március 28., péntek, 18:23
Én kamasz koromban éreztem magam nagyon fotogénnek. Olyan selfie-ket csináltam magamról, hogy ihaj *.* De az utóbbi években valahogy nem megy… sokszor kitalálom, hogy csinálok magamról új profilképet, vagy csak megörökítem magam, mert épp tetszett a sminkem vagy a hajam, de totális sikertelenségbe szokott fulladni, és a végén elmegy a türelmem az egésztől :) pedig nem tartom magam csúnyának, vagy ilyesmi.
2014. március 28., péntek, 17:46
nemrég voltam egy házibuliban, amit akár a selfie-k estéjének is lehet nevezni, mindenki készített képet mindenkivel, egyébként is sok kép készült.=)
nekem ez a kedvenc selfie-m =)
instagram.com/p/kHw1d6pvBY/
2014. március 28., péntek, 17:50
Nagyon jó a hajad! Jó Titeket látni! :)
2014. március 28., péntek, 16:12
Akkor is selfie, ha nem én készítem?… A kezem érthető okokból foglalt volt. Minden esetre a kép teljesen friss. :)
instagram.com/p/mFpMqoJLNw/
Ez is cuki. :))
2014. március 28., péntek, 15:08
Nekem ez a kedvenc selfie-m magamról. instagram.com/p/eaKSGnCzEq/
És imádom a Dove-videót, tényleg igaz, hogy a kislányok boldogan mutatják magukat a kameráknak, de valahol a pubertás környékén mindenki önbizalomhiányos lesz és onnantól mindenki menjen a ‘csába a kamerával. :D
2014. március 28., péntek, 17:56
Ezen imádom a hajad. ♥
2014. március 28., péntek, 14:49
Rólam sem készülnek jó képek, de ezt imádom. :) igaz, nem friss, de mikor elkap a depresszív hangulat a képeimet nézegetve, mindig ezt lebegtetem a szemeim elé képzeletben :D
fbcdn-sphotos-d-a.akamaihd.net/hphot…6382_n.jpg
2014. március 28., péntek, 19:46
Hófehérke! Nagyon jó ez a felső, a színe remekül megy a hajadhoz és a bőrödhöz. :)
2014. március 29., szombat, 16:29
Köszönöm szépen! Én is imádtam, amíg “le nem rohadt rólam”, most itthoninak használom, mert itt elfér az a néhány lyuk is :D
2014. március 28., péntek, 13:01
Nekem ez a kedvencem az utóbbi időből. Legjobb tulajdonsága, hoyg nem látszom rajta :D Tavaszi még nincs :)
Amúgy én is meg voltam győződve róla, hogy nem vagyok fotogén és tényleg nehéz rólam jó fotót készíteni, de egy profinak sikerült. Örök hála érte! Amúgy van fordítva is, olyan ismerősöm, akinek iszonyú jó fotói vannak és élőben teljesen átlagos.
2014. március 28., péntek, 17:57
Pedig szerintem nagyon fotogén vagy, és a gitáros képek külön jól sikerültek. :)
2014. március 28., péntek, 12:32
Ezek eszméletlen jó képek, nem értem, miért szerénykedtek!!!! :) (tessék, agyon is vagytok dicsérve :D )
2014. március 28., péntek, 12:36
Ugye, milyen bolondok? ♥
2014. március 28., péntek, 10:19
Lassan egy éves kép, de ez a kedvenc selfiem. A ‘fotózzunk nyilvános vécében’ nem szokásom, de ezt nem lehetett kihagyni. Jöhet a pezsgőpukkanás, konfetti-eső, ‘Zsófi for president’ táblák, balettező hörcsögök, hihi. :)
statigr.am/p/504…3_34653056
2014. március 28., péntek, 10:35
Állati a felirat a tükrön!! :))
2014. március 28., péntek, 10:38
Hát ez tényleg zseniális. :))
2014. március 28., péntek, 11:57
www.google.hu/searc…979%3B1221
2014. március 28., péntek, 9:35
Ez a kedvenc kutyás selfie-m az archívumból, majd csinálok nektek frisset is. :)
instagram.com/p/ZdPrGKpLG_/
2014. március 28., péntek, 10:40
Cuki. A kutya is! :D
2014. március 28., péntek, 11:40
Köszönjük! :) (És bolondok is vagyunk, főleg én – a kép a kutya ágyában készült. :D)
2014. március 28., péntek, 9:05
Ez tök érdekes, mert szoktam magam nézegetni a tükörben, meg ha nyilvános helyen kezet mosok, akkor is megnézem, hogy minden rendben van-e, de fotózni sosem szoktam magam, meg nem is szeretem :) Nem vagyok fotogén, sosem szoktak jól sikerülni a rólam készült képek. :D
2014. március 28., péntek, 10:30
Szerintem mindenki fotogén, kivéve Chandler Binget. :)) De komolyra fordítva: biztos, hogy van előnyösebb arcéled, stb. Szerintem egy jó fotós tud úgy fotózni, hogy az tetsszen magadnak.
Én a “rossz” képeket is elmentem amúgy magamról, mert az unokáim egyszer még annak is örülnek, hogy a nagyi “hülyén” nézett ki huszoniksz éves korában. Nem nagyítom őket ki a szobafalra, de megvannak merevlemezen. Majd nézegessék ők. :)
Pár hónapja kitaláltam, hogy profi képeket ajándékozok a családnak karácsonyra magamról, és kerestem egy fotóst hozzá. :) Megírtam neki, h nem vagyok fotogén (mert nem vagyok az és szelfizni is utálok), azt írta h ne mondjak ilyet mert mindenki az… Tényleg. :) Nagyon jók lettek a képek, szeretem őket, de nyilván kellettek hozzá azok a fények, a beállítás meg az ő szakértelme. Én sminkeltem magam és a hajamat is magamnak csináltam, azért lett olyan amilyen. :)
Szóval “nem fotogén” ember nincs csak rossz fotós és még rosszabb selfie. :D Ennek ellenére csinálni fogok én is. :)
2014. március 28., péntek, 12:14
Köszi a megerősítést. :)) Jófej volt a fotós, szerintem is ez a helyes hozzáállás. Peter Hurley portréfotós mondta, hogy ő imádja az emberi arcot, mert annyira csodálatosan egyedi, és a szenvedélye, hogy megörökítse. De tényleg, ha megnézzük, mindenki gyönyörű a maga módján.
2014. március 28., péntek, 12:19
Hát íme: instagram.com/p/mFZaEMoxsD/#
2014. március 28., péntek, 12:21
Tök jól nézel ki. Teljesen más, mint a profilképed. CSERÉLD LE! :))
2014. március 28., péntek, 21:56
Közép suli utaolsó évében egy videóhoz végigfotóztam az egész osztályomat. Azóta nem hiszek abban, hogy valakiről nem lehet jó képet csinálni :D
Ez csak személyes tapasztalat, de azt az ítélkezés mentes türelmet, amit egy jó fotós meg tud adni az embernek, sokszor nehezebb megadni önamgunknak – én legalábbis így érzem. Baromi könnyű feladni, amikor lősz magadról egy képet és pl. azt látod, hogy iszonyat tokád van rajta, pedig ha tükörbe nézel, akkor észre sem vennéd. Persze, hogy elkeseredik az ember… De ha szánsz rá egy kis időt, akkor biztos hogy előbb-utóbb megtalálod azt a pózt, azt a kameraállást, amivel végül olyan képet csinálsz, amire büszke lehetsz :) Nekem ez a tapasztalatom – a selfie-zés arra jó, hogy megtanuld elfogaddni azt, hogyan nézel ki a képeken és megtanuld kihozni belőle a legjobbat :) Egy jó kép nagyon sokat dob az eneber önbizalmán, szerintem érdemes egy kicsit elszórakozni vele :)
2014. március 28., péntek, 22:08
Rettenetesen sokat számít a szög, a fény, a póz…! Én képes vagyok fél perc leforgása alatt vizuálisan 15-20 kilót hízni. Arról meg ne is beszéljünk, hogy a kamera kapásból ráddob öt kilót (mert magadat megszoktad mozgásban, 3D-ben, a 2D kimerevítve rém fura!). A legtöbb videófelvételemnél kiabálok a képernyővel, hogy “nem is így nézek kiiii”. (Főleg a tévés interjúknál — ott mindig annyira telibe van világítva minden, hogy valami borzasztó. A Tchibo-s videómat pl. szeretem, ott szerintem hasonlítok magamra, mert az természetes fény, és magamat gyakrabban látom úgy, mint full reflektorok tüzében. :))
2014. március 29., szombat, 0:03
Tényleg, a fények eszembe sem jutottak, pedig az aztán… elég sápadt vagyok, viszonylag sötét hajjal, és ha telibe vakuznak, akkor képes vagyok horrorfilmbe illően alakítani a saját kísértetemet :D (De amúgy valami tök érthetetlen okból, egy csomó boltban is találkozom ilyen furcsa reflektor szerű világítással a próbafülkében, és nem tudok rájönni, hogy miért akarják, hogy ennyire elborzadjak a saját látványomtól vásárlás közben… :D)
2014. március 28., péntek, 8:26
ez nagyon jó kihívás:)
bár én azokat a selfieket jobban bírom ahol a telefon nem látszik.
épp most határoztuk el a Kedvessel hogy minden adandó alkalomkor készíteni fogunk közös képet amikor csak együtt vagyunk, akár ha csak ebédelni is megyünk együtt, mert bár mindketten remekbeszabott figurák vagyunk, még nem készült rólunk épkézláb, vállalható közös fotó… úgyhogy, selfiekre fel!
2014. március 28., péntek, 9:32
Az én férjem annyira nem szereti, ha fotó készül róla, hogy az internetes ismerőseim sokáig azt hitték, ő egy mítosz, egy kitalált lény, akiről csak úgy mesélek (amúgy is elég tökéletesek voltak a sztorik, hogy gyanús legyen :D), de bizonyítékom nem volt. :D Úgyhogy becsüld meg nagyon a selfie-partneredet! ;)
2014. március 28., péntek, 10:37
Nekünk a kapcsolatunk teljes első évéről nincs közös fotónk, hiszen alig találkoztunk (távkapcsolat), nem szeretnénk ebbe a hibába esni megint, úgyhogy rendszerint vagy szelfizünk, vagy megkérünk valakit, hogy fotózzon le minket. Ha csak beállított képek vannak valakiről, az pont a gyönyörű hétköznapokat nem örökíti meg. :) Rendszeresen lefotózom bambulás, olvasás, reggelizés közben, vagy ahogy Gomezzel együtt ülnek. Csak magamnak. (Meg majd nyilván az unokáknak is jó lesz, hogy van spontán kép is a nagyapjukról.)
2014. március 28., péntek, 11:56
Meg is becsülöm, legyen már mit mutogatni az unokáknak:)
2014. március 28., péntek, 10:32
Hát olyat csak azóta tudok lőni, hogy van elöl is kamera a mobilomon. :)) Amelyiken látszik a mobil, az azért érdekesebb, mert tudod, hogy tükörben készült, tehát az illető akkor úgy néz ki, ahogy ő látja magát. Ez szerintem egy érdekes aspektus. :)
Selfie-s kihívás – ficsergo.hu szerint:
[…] vagyok amikor fogat mosok, mert sokszor sétálgatok az elektromos fogkefével). Eszembe jutott Via kihívása, és arra gondoltam belevágok. Hátha megfejtem. Meg valahogy mostanában bejön nekem ez a […]
Selfie-s kihívás – Ficsergő szerint:
Selfie | MeDana - egotrip szerint:
2014. április 8., kedd - 11:51
[…] (Ezért készült) […]